रविवार को होने वाले फ़ाइनल में भारत का मुक़ाबला श्रीलंका से होगा.विराट कोहली के अर्धशतक की मदद से भारत ने पाँच गेंद रहते ही चार विकेट खोकर आवश्यक रन बना लिए. कोहली को मैन ऑफ़ द मैच भी चुना गया.दक्षिण अफ़्रीका ने पहले खेलते हुए बीस ओवरों में चार विकेट खोकर 172 रन बनाए थे.भारत की तरफ़ से सबसे अधिक नाबाद 72 रन विराट कोहली ने बनाए.सुरेश रैना ने मात्र दस गेंदों पर तेज़ गति से 21 रन बनाए.रोहित शर्मा ने 24, अजिंक्य रहाणे 32 रन, युवराज सिंह ने 18 और सुरेश रैना ने 21 रन की पारी खेली.रविवार को होने वाले फ़ाइनल में भारत का मुक़ाबला श्रीलंका से होगा.दक्षिण अफ़्रीका की गेंदबाजी ख़ास प्रभावी नहीं रही.दक्षिण अफ़्रीका के लिए बिवरैन हेनड्रिक्स ने दो विकेट लिए. वेन पॉर्नेल और इमरान ताहिर ने एक-एक विकेट लिया.श्रीलंका ने पहले सेमी फ़ाइनल में वेस्टइंडीज को हराकर फ़ाइनल में जगह बनाई थी.दक्षिण अफ़्रीका की तरफ से सर्वाधिक 58 रन कप्तान डू प्लेसी ने बनाए. जेपी ड्यूमिनी ने 45, डीए मिलर ने 23 और हाशिम अमला ने 22 रन बनाए.भारत की तरफ़ से आर अश्विन ने तीन विकेट और भुवनेश्वर कुमार ने एक विकेट लिया.दक्षिण अफ़्रीका के बड़े स्कोर को देखते हुए मैच के रोमांचक होने की उम्मीद थी लेकिन भारतीय बल्लेबाजों ने दक्षिण अफ़्रीकी गेंदबाजों को हावी होने का कोई मौका नहीं दिया.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)